Σταυρούλα Πρασσά

Η Σταυρούλα (Ρούλα) Πρασσά, γεννημένη στις 10 Δεκεμβρίου 1979 στο Μαρούσι Αττικής, είναι Ελληνίδα πρώην αθλήτρια και νυν προπονήτρια της καλαθοσφαίρισης. Διαθέτοντας ύψος 170 εκατοστά, αγωνιζόταν ως πόιντ γκαρντ.Stavroula Prassa, στατιστικά στον επίσημο ιστότοπο της FIBA. Έχει αγωνιστεί στα ηλικιακά κλιμάκια των αναπτυξιακών εθνικών ομάδων της Ελλάδας, ενώ κλήθηκε και στην Εθνική Ελλάδας Γυναικών.Σταυρούλα Πρασσά, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.

 Καριέρα σε συλλογικό επίπεδο 
Η Πρασσά έκανε τα πρώτα της μπασκετικά βήματα στις ακαδημίες του Φάρου Κερατσινίου.«Κοπή πίτας 2011 - Βραβεύσεις», ανακοίνωση στο επίσημο ιστολόγιο του Φάρου Κερατσινίου, 7 Φεβρουαρίου 2011. Εν συνεχεία αγωνίστηκε με τα χρώματα του Παλαιού Φαλήρου. Με την ομάδα αυτή έλαβε πρώτη φορά μέρος σε ευρωπαϊκή διασυλλογική διοργάνωση και συγκεκριμένα στο Κύπελλο Λιλιάνα Ρονκέτι της περιόδου 1996-97, όπου και σημείωσε 2,5 πόντους, 1,5 ριμπάουντ και 0,3 ασίστ κατά μέσο όρο ανά αγώνα.«Stavroula Prassa», στατιστικά της αθλήτριας στον επίσημο ιστότοπο της FIBA Europe (EuroCup Women 2010).

Την αγωνιστική περίοδο 2001-02, ως μέλος της ομάδας του Α.Ν.Ο.Γ. κατετάγη δεύτερη στη λίστα με τις περισσότερες τελικές πάσες στην Α1 Εθνική με 82 (4,1 μ.ο.) και μία χρονιά αργότερα, το 2002-03, στην πρώτη θέση με 104 (4,7 μ.ο.), αποτελώντας παράλληλα και την πρώτη σκόρερ της ομάδας της Γλυφάδας με 15,3 πόντους μέσο όρο.Δελτίο Τύπου του Αθηναϊκού Α.Σ. αναφορικά με την απόκτηση της παίκτριας, Ιούνιος 2008. Με τον Α.Ν.Ο.Γ. κατέκτησε δύο συνεχόμενα Κύπελλα Ελλάδος τις χρονιές αυτές, αντιμετωπίζοντας νικηφόρα και στους δύο τελικούς το Μέγα Αλέξανδρο Θεσσαλονίκης.«Η ιστορία των τελικών Κυπέλλου Γυναικών» , πληροφορίες στην επίσημη ιστοσελίδα της Εθνικής Ομοσπονδίας Καλαθοσφαίρισης. Την περίοδο 2002-03 η Πρασσά συμμετείχε επίσης στο FIBA Europe Cup σημειώνοντας 12,5 πόντους, 1,8 ριμπάουντ και 3,5 ασίστ κατά μ.ό. ανά παιχνίδι.

Το 2005 η Πρασσά συμμετείχε στο All-Star Game Γυναικών, λαμβάνοντας μέρος, εκτός από το κυρίως παιχνίδι, και στο διαγωνισμό τριπόντων.«Η διεξαγωγή του all star game γυναικών στην Τρίπολη το 2005», αφιέρωμα στον ιστότοπο ContraEpithesi.gr, 10 Αυγούστου 2012.

Το Μάρτιο του 2006 η Πρασσά αγωνίστηκε σε έναν ακόμη τελικό Κυπέλλου στην Αθήνα,«Σπόρτιγκ και Εσπερίδες στον τελικό του Κυπέλλου μπάσκετ γυναικών», άρθρο στον ιστότοπο In.gr, 4 Μαρτίου 2006. όπου και η ομάδα της έχασε το τρόπαιο από τις Εσπερίδες.«Κύπελλο (Γ): Πρώτη κούπα για Εσπερίδες», άρθρο στον ιστότοπο Contra.gr, 5 Μαρτίου 2006.

Την περίοδο 2008-09 φόρεσε τα χρώματα του Αθηναϊκού.«Στην ρουμανική ICIM Arad η Σταυρούλα Πρασσά!», άρθρο στον ιστότοπο WePlayBall.gr, 12 Αυγούστου 2009. Με την ομάδα του Βύρωνα αναδείχθηκε Πρωταθλήτρια Ελλάδος, συλλέγοντας σε 21 αγώνες 4,2 πόντους κατά μέσο όρο, 1,5 ριμπάουντ και 1,5 ασίστ, ερχόμενη από τον πάγκο για να αντικαταστήσει τη βασική πλέι μέικερ, Λία Γκουζίνη.

Την επόμενη χρονιά, 2009-10, αγωνίστηκε στην Ισίμ Αράντ, ομάδα της κορυφαίας γυναικείας εθνικής κατηγορίας της Ρουμανίας. Προπονητής της ομάδας τη χρονιά εκείνη ήταν ο Έλληνας Γιάννης Διαμαντάκος. Η Ισίμ Αράντ τερμάτισε στη 2η θέση της τελικής βαθμολογίας και η αθλήτρια, παρόλο που αντιμετώπισε πρόβλημα τραυματισμού, τελείωσε το πρωτάθλημα έχοντας 7,1 πόντους, 3,3 ασίστ, 2,6 ριμπάουντ και 1,6 κλεψίματα μ.ο., ενώ σούταρε με ποσοστό ευστοχίας 43,3% στα δίποντα.«Οι Ελληνίδες της... διασποράς», άρθρο στον ιστότοπο SentarGoal.gr, 27 Ιουνίου 2010.

Η Πρασσά επέστρεψε στην Ελλάδα για την περίοδο 2010-11 για λογαριασμό του Πανιωνίου,«Διπλό χτύπημα με Πρασσά και Στεν ο Πανιώνιος», άρθρο στον ιστότοπο WePlayBall.gr, 24 Οκτωβρίου 2010. ο οποίος κατετάγη 5ος στον τελικό βαθμολογικό πίνακα της Α1 Εθνικής. Η αθλήτρια έλαβε μέρος σε 21 αγώνες, σημειώνοντας 6,3 πόντους κατά μ.ό., 2,1 ριμπάουντ και 2,7 ασίστ.«Stavroula Prassa», στατιστικά της περιόδου 2010-11 στον ιστότοπο EuroBasket.com. Με την ομάδα της Νέας Σμύρνης αγωνίστηκε στο Final-4 του Κυπέλλου, χωρίς να καταφέρουν ωστόσο να περάσουν στον τελικό.«Δύο με φόντο το Κύπελλο», άρθρο στον ιστότοπο Gazzetta.gr, 2 Απριλίου 2011.«Πρωτέας Βούλας και Αθηναϊκός στον τελικό!» , άρθρο στον ιστότοπο BasketNet.gr, 2 Απριλίου 2011.

Τον Οκτώβριο του 2011 υπέγραψε μονοετές συμβόλαιο με την ομάδα του Ελληνικού.«Στο Ελληνικό η Πρασσά», άρθρο στον ιστότοπο OnSports.gr, 16 Οκτωβρίου 2011. Η ομάδα είχε μόλις ανέλθει στην Α2 Εθνική ως Πρωταθλήτρια Ε.Σ.ΚΑ.Ν.Α. «Στην Α2 το Ελληνικό!», άρθρο στον ιστότοπο WePlayBall.gr, 18 Απριλίου 2011. και στο τέλος της περιόδου 2011-12 αναδείχθηκε Πρωταθλήτρια της κατηγορίας.«Πρωταθλήτριες Ομάδες Α2 Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Μετά την κατάκτηση της κορυφής της Α2 Εθνικής με το Ελληνικό, η Πρασσά αποφάσισε να παραμείνει στην ομάδα, όχι όμως πλέον ως αθλήτρια, αλλά ως βοηθός της προπονήτριας Ελένης Καπογιάννη.«Νέα καριέρα για την Πρασσά», άρθρο στον ιστότοπο GrBasket.gr, 22 Σεπτεμβρίου 2012. Η Α.Ε. Σουρμένων-Ελληνικού (όπως μετονομάστηκε ο σύλλογος) κατέλαβε τη 2η θέση στο Πρωτάθλημα της Α1 Εθνικής την περίοδο 2012-13. Την επόμενη περίοδο, 2013-14, η Ένωση κατέκτησε το Κύπελλο Ελλάδος.«Χαρά και Δικαίωση», άρθρο στον ιστότοπο EBasket.gr, 20 Μαρτίου 2014.

 Στατιστικά διεθνών διοργανώσεων 
Τελευταία ενημέρωση: 5 Αυγούστου 2025

 Διοργανώσεις με την Εθνική Ελλάδος 
Σύμφωνα με το αρχείο της FIBA, η Πρασσά παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 
 Έτος Διοργάνωση Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2003  Ευρωπαϊκό Πρωτάθλημα Γυναικών FIBA  4  1.8  0.3  0.3  0.8 Μέσος Όρος – – 1.8 0.3 0.3 0.8

 Διοργανώσεις νέων με την Εθνική Ελλάδος 
Σύμφωνα με το αρχείο της FIBA, η Πρασσά παρουσίασε τις ακόλουθες επιδόσεις σε διεθνείς νεανικές διοργανώσεις: 
 Έτος Διοργάνωση Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 1996  Ευρωπαϊκό Πρωτάθλημα Νεανίδων  7  1.1  0  0  1.3 1995  Ευρωπαϊκό Πρωτάθλημα Κορασίδων  7  14  3.3  2.1  10.4 Μέσος Όρος – – 7.5 1.6 1.1 5.9

 Διασυλλογικές διοργανώσεις 
Σύμφωνα με το αρχείο της FIBA, η Πρασσά παρουσίασε τις ακόλουθες επιδόσεις σε διεθνείς διασυλλογικές διοργανώσεις: 
 Έτος Διοργάνωση Σύλλογος Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2010  EuroCup Γυναικών  Αράντ  6  6.3  2.3  3  3.8 2009  EuroCup Γυναικών  Αθηναϊκός  14  2.1  1.4  2.1  2.6 2004  Europe Cup Γυναικών  Εσπερίδες  12  12.5  2.4  3.3  8.7 2002  Europe Cup Γυναικών (Νότος)  Γλυφάδα  4  12.5  1.8  3.5  9.3 1999  Κύπελλο Ρονκέτι  Σπόρτιγκ  3  0  0  0.3  -0.3 1997  Κύπελλο Ρονκέτι  Παλαιό Φάληρο  4  2.5  1.5  0.3  1 Μέσος Όρος – – – 6.0 1.6 2.1 4.2

 Παραπομπές 

 Εξωτερικοί σύνδεσμοι 
 Σταυρούλα Πρασσά, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
 Stavroula Prassa, στατιστικά στον επίσημο ιστότοπο της FIBA. 
 Stavroula Prassa, στατιστικά στον επίσημο (ανενεργό) ιστότοπο της FIBA Europe. 
 Stavroula Prassa, στατιστικά στον ιστότοπο EuroBasket.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Φάρου Κερατσινίου
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΑΝΟΓ
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Παντέρε Μπάσκετ
Κατηγορία:Καλαθοσφαιρίστριες Ποττζουόλι
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Αράντ
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Α.Ο. Ελληνικού
Κατηγορία:Προπονητές καλαθοσφαίρισης Σουρμένων-Ελληνικού
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης Κρόνου Αγίου Δημητρίου
Κατηγορία:Προπονητές καλαθοσφαίρισης Φάρου Κερατσινίου
Κατηγορία:Προπονητές καλαθοσφαίρισης Πανελευσινιακού
Κατηγορία:Πόιντ γκαρντ